O suyo uniforme, prou pareixito entre totz os exercitos, teneba una sobrebuena apariencia, mesmo en ixas envueltas quan os uniformes se caracterizaban por a suya vistosidat. Consistiba en: un morrión de fieltro u colbac, morrión de piel con bolsa u manga colgant d'un costato; dolman, chaqueta corta dica a cintura, u bien, en etapas mas mudernas, attila, una chaqueta de meya largaria; pelliza, que gosaba portar-se colgata en o huembro y sostenita d'o cuello con un cordón; bolsa (sabretache) a on amaneixeba o emblema d'a unidat; calzons muit cenyitos; y botas altas; estando a mayor parte d'as piezas ornatas con un nyudo hongaro (en hongaro sújtás), nyudos cordiformes brodatos en oro u en color negra, que esdevenioron un simbolo identitario de tot l'exercito hongaro. Os husars, amás, gosaban portar unas grans mostaixas y o pelo largo, recollito en una coleta.